**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 11.09.2025, ora 08.00 – 12.09.2025, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 12.09.2025, ora 07.00**

**RÂURI**

Debitele au fost în creştere ușoară datorită precipitațiilor prognozate şi propagării pe râurile din bazinele hidrografice: Vişeu, Iza, Tur, Lăpuș, Someșul Mare, Someșul Mic, Crasna, Barcău, Crișul Repede, Arieș, bazinele superioare ale Mureșului, Sucevei, Moldovei, Bistriței, bazinele superioare și mijlocii ale Crișului Negru, Crișului Alb și cursul superior al Prutului, iar pe celelalte râuri, debitele au fost, în general staționare.

Creşteri izolate de niveluri şi debite s-au înregistrat pe unele râuri din sud-vestul și sud-estul țării, ca urmare a precipitațiilor, înregistrate în interval.

Debitele se situează la valori sub mediile multianuale lunare, cu coeficienți moduli cuprinși între 30-80% și mai mici (sub 30%) pe râurile din bazinele hidrografice: Lăpuș, Crasna, Crișul Negru, Crișul Alb, Moravița, Caraș, Nera, Cerna, Vedea, Argeş, Rm. Sărat, Bârlad, Tazlău, bazinul superior al Timișului, în bazinul inferior al Bistriței, pe afluenții Prutului, pe unii afluenți din bazinele Crișului Negru și Crișului Alb, din bazinele mijlocii și inferioare ale Jiului și Oltului și pe râurile din Dobrogea.

Este în vigoare **ATENȚIONAREA HIDROLOGICĂ nr.78 din 11.09.2025**.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi în ușoară scădere pe râurile din bazinele hidrografice: Vişeu, Iza, Tur, Lăpuș, Someșul Mare, Someșul Mic, Crasna, Barcău, Crișul Repede, Arieș, bazinele superioare ale Mureșului, Sucevei, Moldovei, Bistriței și bazinele superioare și mijlocii ale Crișului Negru și Crișului Alb.

Pe cursul superior al Prutului și pe râurile din Dobrogea debitele vor fi în creștere datorită precipitațiilor prognozate şi propagării, iar pe celelalte râuri, debitele vor fi, în general staționare.

Sunt posibile scurgeri pe versanți, torenți, pâraie, viituri rapide cu posibile efecte de inundaţii locale şi creşteri importante de niveluri și debite, pe unele râuri mici din zonele de deal și munte din centrul și estul țării, datorită precipitațiilor prognozate, izolat mai însemnate cantitativ, şi propagării.

Se menține în vigoare **ATENȚIONAREA HIDROLOGICĂ nr.78 din 11.09.2025**, până la ora 12:00.

 Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

Debitul la intrarea în țară (secțiunea Baziaș) în intervalul 11 – 12.09.2025 a fost staționar la valoarea de 2200 m3/s, sub media multianuală a lunii septembrie (3800 m3/s).

În aval de Porţile de Fier debitele au fost în scădere pe sectorul Gruia – Corabia și relativ staționare pe sectorul Tr. Măgurele – Tulcea.

Debitul la intrarea în țară (secțiunea Baziaș) va fi în creștere (2300 m3/s).

În aval de Porțile de Fier debitele vor fi în creștere pe sectorul Gruia – Calafat, în scădere ușoară pe sectorul Bechet – Zimnicea și relativ staționare pe sectorul Giurgiu –Tulcea.

**2.** **Situația meteorologică în intervalul 11.09.2025, ora 09.00 – 12.09.2025, ora 06.00**

**ÎN ŢARĂ**

Valorile termice diurne au scăzut în vestul, nordul, estul și sud-vestul țării, iar în rest au fost comparabile cu cele din ziua precedentă. Astfel, vremea a fost apropiată de normalul termic al perioadei, excepție făcând sud-vestul și nord-vestul teritoriului, unde abaterile negative față de mediile multianuale au fost de 3...5 grade. Cerul a avut înnorări temporare și a plouat în cea mai mare parte a țării. Ploile au avut și caracter de aversă, iar cantitățile de apă au fost local de 10...15 l/mp și izolat de 20...25 l/mp. Vântul a suflat slab și moderat, cu intensificări în zona montană înaltă, unde rafalele au depășit 60...70 km/h, iar pe parcursul zilei în Banat, local în Crișana, nordul Moldovei și izolat în celelalte regiuni, cu viteze în general de 45...55 km/h. Temperaturile maxime s-au încadrat între 18 grade la Sighetu Marmației, Ocna Șugatag, Târgu Lăpuș, Câmpeni, Toplița și Joseni și 31 de grade la Călărași, iar la ora 6 se înregistrau valori termice cuprinse între 14 grade la Joseni, Toplița și Petroșani și 23 de grade la Sulina, Constanța-dig și Mangalia. Cu totul izolat noaptea s-a format ceață. OBSERVAȚIE - de ieri dimineață de la ora 6 au fost în vigoare 3 atenționări pentru fenomene meteorologice periculoase imediate, după cum urmează: 1 de către SRPV Timișoara, 1 de SRPV Cluj și 1 de către SRPV Craiova.

**LA BUCUREŞTI**

Vremea s-a menținut apropiată de normalul termic al perioadei. Cerul a avut înnorări temporare, iar spre seară și noaptea a plouat slab. Vântul a suflat slab și moderat. Temperatura maximă a fost de 28 de grade, iar la ora 6 se înregistrau 19 grade la Afumați și Băneasa și 20 de grade la Filaret.

**3. Prognoza meteorologică în intervalul 12.09.2025, ora 09.00 – 13.09.2025, ora 09.00**

**ÎN ŢARĂ**

Valorile termice diurne vor scădea în sudul, estul și parțial în centrul țării, iar în rest vor crește față de intervalul precedent. Cerul va avea înnorări temporare și va ploua pe arii extinse în Muntenia, Dobrogea, Moldova și în zonele montane, local în Oltenia, Transilvania și Maramureș și pe spații mici în celelalte regiuni. Ploile vor avea și caracter de aversă, iar cantitățile de apă, prin acumulare, vor fi de 10...15 l/mp și izolat de peste 25...30 l/mp. Pe alocuri vor fi descărcări electrice. Vântul va sufla slab și moderat, cu ușoare intensificări ziua în nord-estul teritoriului, dar de scurtă durată și în timpul ploilor. Temperaturile maxime se vor încadra în general între 19 și 28 de grade, iar cele minime vor fi cuprinse între 12 și 20 de grade. Noaptea pe arii restrânse se va forma ceață.

**LA BUCUREŞTI**

Vremea se va răcori. Cerul va fi temporar noros și vor mai fi averse (în general de 5...10 l/mp). Vântul va sufla slab și moderat. Temperatura maximă va fi de 24...25 de grade, iar cea minimă de 16...17 grade.

1. ***CALITATEA APELOR***

***Administrația Națională Apele Române*** informează despre producerea, în data de 11.09.2025, ora 12.00, unei poluari accidentale a apei raului Nistru (afluent al râului Băița), cu ape menajere neepurate provenite din canalizarea orasului Tautii Maghrus, in zona statiilor de pompare ale SC Apa Vital SA, judetul Maramures. S-au prelevat probe de apa pentru efectuarea analizelor de laborator. Vom reveni cu informații suplimentare.

1. ***CALITATEA MEDIULUI***
2. **În domeniul aerului**

***Agenţia Naţională pentru Mediu și Arii Protejate*** informează că, din rezultatele analizelor efectuate în data de 10.09.2025 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf). Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la staţia de monitoring a calităţii aerului cu indicativul: HD-3 (municipiul Hunedoara, judetul Hunedoara), avand o valoare de 58,13 µg/m3. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului și vegetației**

***Agenţia Naţională pentru Mediu și Arii Protejate-DJM Dambovita*** informează telefonic despre producerea, în data de 11.09.2025, ora 10.44 unui incendiu care a cuprins cca 2 tone deseuri manajere depozitate necontrolat si 5000 mp vegetatie uscata pe raza localității Voia, comuna Crangurile, județul Dambovita. Nu se cunosc cauzele declanșatoare. Vom reveni cu informații suplimentare.

***Agenţia Naţională pentru Mediu și Arii Protejate-DJM Dambovita*** informează telefonic despre producerea, în data de 11.09.2025, ora 11.30 unui incendiu care a cuprins cca 5 tone deseuri manajere depozitate necontrolat si 1 ha vegetatie uscata pe raza loc Postarnacu, jud Dambovita. Nu se cunosc cauzele declanșatoare. Vom reveni cu informații suplimentare.

***Agenţia Naţională pentru Mediu și Arii Protejate-DJM Dambovita*** informează telefonic despre producerea, în data de 11.09.2025, ora 12.13 unui incendiu care a cuprins cca 3 tone deseuri manajere si anvelope uzate depozitate necontrolat pe raza loc Potlogi, jud Dambovita. Nu se cunosc cauzele declanșatoare. Vom reveni cu informații suplimentare.

***Garda Forestieră Râmnicu Vâlcea*** informează despre producerea, în data de 05.09.2025, ora 09.30, unui incendiu care a afectat cca 0.4 ha litiera pe raza OS Tarnita, loc Isverna, județul Mehedinti. Incendiul a fost stins in data de 10.09.2025, ora 09.00, prin interventia a 4 silvicultori si a 2 politisti. Cauza producerii: trasnet.

***Garda Forestieră Râmnicu Vâlcea*** informează despre producerea, în data de 09.09.2025, ora 12.00, unui incendiu care a afectat cca 3 ha litiera pe raza OS Balcesti, loc Firtatesti, județul Valcea. Incendiul a fost stins in data de 09.09.2025, ora 13.30, prin interventia a 2 silvicultori, 19 pompieri si a 7 cetateni. Cauza producerii: arderi in scop agricol.

***Garda Forestieră Râmnicu Vâlcea*** informează despre producerea, în data de 10.09.2025, ora 17.00, unui incendiu care a afectat cca 0,4 ha litiera pe raza OS Slatina, localitatea Milcovu din Deal, județul Olt. Incendiul a fost stins in data de 10.09.2025, ora 18.40, prin interventia unui silvicultor, a 10 pompieri, 2 politisti si a 4 cetateni. Nu se cunosc cauzele declanșatoare.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE ȘI DIGITALIZARE**